google/wiki40b huggingface dataset:
Anapolis (Merilandas)

Istorija

Dabartinėje Anapolio vietoje 1649 m. buvo įkurta puritonų, atvykusių iš Virdžinijos kolonijos, gyvenvietė. Ji vadinta įvairiais vardais, kol 1694 m., perkėlus Merilando valstijos sostinę, buvo pervadinta Anapoliu. 1708 m. gyvenvietei suteiktos miesto teisės. Pasibaigus JAV nepriklausomybės karui, miestas nuo 1783 iki 1784 m. buvo JAV laikinoji sostinė. Šiuo metu jame vyko JAV Kongreso sesija. 1845 m. Anapolyje įkurta JAV Jūrų Akademija.

Sportas

Profesionalus vyrų lakroso klubas Chesapeake Bayhawks. Anapolio stadione vyko 1984 m. vasaros olimpiados preliminarios futbolo varžybos.
Januvka (Palenkės vaivadija)

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Old Road FC

Istorija

Įkurtas Old Road. Komandoje žaidžia futbolininkai iš aplinkinių kaimų. 
Pateko į Premjer lygą, kai 2007/08 m. užėmė antrą vietą pirmame divizione. 
Nuo 2008 m. Premjer lygoje. Du kartus tapo šalies čempionais.
Prima Petrylienė

Biografija

1937–1946 m. mokėsi Skiemonių pradžios mokykloje ir progimnazijoje. 1946–1950 m. mokėsi Anykščių gimnazijoje.
1951–1957 m. buvo kalinama Taišeto, Karagandos ir Balchašo lageriuose. 1957–1960 m. namų šeimininkė. 1960–1984 m. dirbo Tauragės skaičiavimo mašinų elementų gamyklos darbininke, tiekėja, tiekimo skyriaus vadovė. 1984–1994 m. dirbo Tauragės rajono poliklinikos sanitare, akių ligų kabineto medicinos seserimi.
Lietuvos politinių kalinių ir tremtinių sąjungos Anykščių skyriaus pirmininkė.
Tėvynės sąjungos narė. 2000–2003 m. ir nuo 2007 m. Anykščių rajono savivaldybės tarybos narė.
Kroatijos futbolo varžybos 1996–1997 m.

Supertaurė

Croatia Zagreb iškovojo supertaurę be kovos, kadangi laimėjo ir čempionatą, ir taurę.
Tom Clancy's Splinter Cell: Essentials

Įvertinimai

Nors kai kurie žaidėjai įvertino žaidimą kiek prastai dėl ne per geriausių grafikų ir dėl to, kad žaidimas veikė ne taip sklandžiai, bet kai kurie kritikai, pavyzdžiui IGN ("Imagine Games Network") įvertino žaidimą 6.3 iš dešimties. Vis dėlto iš tikrųjų, žaidimas turi keletą nemalonių dalykų kaip:
- Ne itin sklandus kadrų judėjimas
- Gana sunkios bei painios kontrolės
Bet neskaitant šių ir kitokių nemalonumų, žaidimas vis tiek susilaukė pakankamai daug dėmesio ir parduotų žaidimo kopijų.
Gliniščė Velkiai

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Sąjūdžio žodis

Sąjūdžio žodis – Lietuvos Persitvarkymo Sąjūdžio Panevėžio tarybos leidinys, ėjęs 1988 m.

Istorija

Nuo 1988 m. rugpjūčio mėn. leido Lietuvos Persitvarkymo Sąjūdžio Panevėžio grupė; išėjo 12 dauginimo aparatais spausdintų numerių po 500 egz. tiražu. Vietoje „Sąjūdžio žodžio“ 1988 m. išleistas spaustuvėje spausdintas „Laisvas žodis“.
Garbės ginklai (filmas)

Turinys

Pasibaigus pilietiniam karui, pietinėse JAV teritorijose savo tvarką pradėjo kurti šiauriečiai. Brentas Malikas ir jo parankiniai prievarta superka iš vietinių ūkininkų žemes arba juos tiesiog nužudo, jei negauna tai, ko siekia. Neryžtingas miestelio šerifas bijosi imtis veiksmų, o gretiname forte esančios kariuomenės vadas yra išvien su Maliku. Buvęs karo dalyvis Njumanas bando pasipriešinti, tačiau yra nužudomas, o jo ranča sudeginama.
Toliau Maliko kelyje atsiduria Belė Boid, tačiau ir ši neketina nusileisti. Malikas imasi teisinių priemonių, norėdamas ją iškeldinti, nes Belė yra skolinga nuomos sumą už 5 metus ir, teismo sprendimu, turi ją sumokėti per savaitę. Tuo metu apylinkėse pasirodo keletas buvusių pietiečių armijos kareivių, atvykusių į pagalbą Njumanui. Sužinoję, kad šis negyvas, vyrai nusprendžia padėti Belei ir susigrumti su Maliku ir jo žmonėmis...
Daunorių Švč. Jėzaus Širdies bažnyčia

Istorija

Daunorių ūkininkas Justinas Vitkauskas 1925 m. būsimiems maldos namams dovanojo 39,3 ha žemes. 1926 m. pastatyta koplyčia. 1933–1934 m. pastatyta dabartinė medinė bažnyčia iki Antrojo pasaulinio karo vadinta koplyčia. Statyba rūpinosi paskirtas filijos rektorius Titas Vinkšnelis (1904–1982), (1949–1956 m. tremtinys). Jis pastatė ir kleboniją.

Architektūra

Bažnyčia liaudies architektūros formų, stačiakampio plano (16,5 × 10,5 m), vienabokštė. Įrengti 3 altoriai, yra fisharmonija.
Ryškėnai

Istorija

Kaimas pirmą kartą dokumentuose paminėtas 1591 m. Ryškėnai LTSR laikais buvo Rociaus tarybinio ūkio centrinė gyvenvietė.
Jurgis Albrechtas Radvila

Biografija

Buvo Stanislovo Radvilos ir Karolinos Pociejūtės sūnus.

Šeima

Buvo vedęs Prancišką Butleraitę. Buvo bevaikis.
Buvo Stanislovo Augusto Poniatovskio elektorius 1764 metais nuo Žemaitijos kunigaikštystės.
Arūnas Poniškaitis

Arūnas Poniškaitis (g. 1966 m. rugpjūčio 1 d.) – Vilniaus arkivyskupijos vyskupas augziliaras ir titulinis Sinos vyskupas.

Biografija

Augo praktikuojančių katalikų šeimoje, pakrikštytas Griškabūdžio bažnyčioje. Pirmuosius 4-erius metus gyveno tėviškėje, Žvirgždaičių parapijos Vyšpinių kaime (Šakių rajonas), vėliau – Vilkaviškyje.
1984 m. baigė Vilkaviškio 2-ąją vidurinę mokyklą (dabar – „Aušros“ gimnazija), atliko privalomąją tarnybą sovietinėje armijoje. Nuo 1987 m. iki 1992 m. studijavo Kauno tarpdiecezinėje kunigų seminarijoje. Studijavo Popiežiškajame Šv. Grigaliaus universitete Romoje, teologijos licenciatas (1997 m.). 2001 m. gruodžio viduryje apgynė disertaciją tema „Monstratio. Fundamentinės teologijos metodologijos pasikeitimas ir tikėjimo apologija Lietuvos Bažnyčioje po Vatikano II Susirinkimo”, teologijos daktaras.
1992 m. gegužės 31 d. įšventintas Marijampolėje (vysk. Juozas Žemaitis, MIC). Alytaus Šv. Angelų Sargų parapijos vikaras. Alytaus šv. Kazimiero parapijos klebonas, 2001–2004 m. Vilkaviškio vyskupijos Palaimintojo Jurgio Matulaičio kunigų seminarijos Marijampolėje dvasios tėvas, 2001–2009 m. VDU Katalikų teologijos fakulteto fundamentinės teologijos dėstytojas, dėstė kursus Marijampolės kunigų seminarijoje ir Marijampolės kolegijoje, nuo 2003 m. kun. Arūnas Poniškaitis Vilkaviškio vyskupijos kurijos notaras, nuo 2004 m. Vilkaviškio vyskupo generalvikaras. 2005 m. jam suteiktas Šventojo Tėvo kapeliono – monsinjoro – titulas. Pastarąjį dešimtmetį jis taip pat buvo Vilkaviškio vyskupijos kunigų tarybos nariu ir konsultoriumi, Marijampolės „Tikėjimo ir šviesos“ bendruomenės kapelionu, Vilkaviškio vyskupijos atstovu leidinyje „Bažnyčios žinios“, Ateitininkų federacijos Marijampolės vietovės valdybos dvasios vadu.
2010 m. vasario 5 d. Šventasis Tėvas Benediktas XVI paskyrė Vilniaus arkivyskupijos vyskupu augziliaru (pagalbininku) ir tituliniu Sinos (dabartiniame Tunise) vyskupu. Konsekracija Vilniaus Arkikatedroje 2010 m. kovo mėn. (per Lietuvos Globėjo Šventojo Kazimiero iškilmes). 2011 m. spalio 26 d. jis išrinktas Lietuvos Vyskupų Konferencijos jaunimo reikalų tarybos pirmininku. 2014 m. spalio 24 d. perrinktas šioms pareigoms
Raiškioji televizija

Raiškioji televizija (RTV) – skaitmeninės televizijos atmaina, kurioje televiziniai (TV) signalai perduodami naudojant skaitmeninius kodavimo ir spūdos metodus. Raiškioji televizija, palyginus su analogine TV, pasižymi didesniu vaizdą formuojančių eilučių skaičiumi, užtikrina platesnį vaizdo formatą, leidžia pašalinti atspindžius ir „sniego“ tipo trukdymus televiziniame vaizde, žymiai pagerina garso kokybę, suteikia galimybę pasirinkti programos kalbą, stereogarsą, teletekstą, titrus, elektroninį programų gidą ir kitus privalumus.
Labiausiai RTV paplitusi JAV ir Japonijoje.

Poreikis

Raiškiosios televizijos poreikis kilo tuomet, kai didėjant televizorių ekranams vis pastebimesnės tapo vaizdą atkuriančios eilutės. Vaizdo kokybei pagerinti buvo nutarta 2–3 kartus padidinti vaizdą sudarančių eilučių skaičių. RTV televizinį vaizdą sudaro 720 eilučių, naudojant progresyvinę skleistinę arba 1080 eilučių, naudojant pakaitinę skleistinę. Vaizdo elementų skaičius (pikselis) kiekvienoje eilutėje kinta nuo 1280 iki 1920 taškų. Kuo daugiau taškų sudaro televizinį vaizdą, tuo reikia platesnės TV kanalo dažnių juostos vaizdui perduoti.
RTV apima 5 kartus daugiau informacijos negu analoginė TV. Norint perduoti visą RTV standarto analoginį signalą, reikalingas daugiau nei 36 MHz dažnio juostos kanalas, tuo tarpu standartinės televizijos kanalo dažnių juosta yra 6 MHz (NTSC standartas).
Kad nereikėtų mažinti dabar matomų televizijos kanalų skaičiaus, standarto kūrėjams buvo iškelta sąlyga RTV signalą sutalpinti į standartinį 6 MHz dažnių juostos kanalą. Naudojant analoginį signalą RTV vaizdų neįmanoma perduoti 6 kartų siauresnės dažnių juostos kanalu jų pastebimai neiškraipant, todėl nutarta kurti RTV skaitmeninę sistemą ir perduodamų duomenų srautą mažinti skaitmeniniais spūdos (suspaudimo) metodais. Norint gauti geros kokybės TV vaizdą reikalingas apie 8 Mbit/s duomenų perdavimo sparta, o norint matyti „studijos kokybės“ vaizdą reikia 12 Mbit/s perdavimo spartos. RTV naudojamas 19,3 Mbit/s skaitmeninių signalų perdavimo sparta.
Variaus atodanga

Variaus atodanga − geologinis gamtos paveldo objektas. 1987 m. paskelbtas gamtos paminklu. Atodanga yra Anykščių r., netoli nuo Stakių kaimo, kairiajame Variaus upelio (kairysis Šventosios intakas) krante, apie 6 km į šiaurę nuo Anykščių ir apie 2 km nuo Variaus žiočių aukštyn upeliu. Atodanga patenka į Anykščių regioninio parko teritoriją.

Apie atodangą

Atodangos aukštis − 15 m, absoliutus aukštis (nuo jūros vandens lygio) apie 98,5 m, ilgis palei Variaus upę − apie 26 m. Variaus atodangos kvartero storymei būdingos ledyno sustumtos ir suraukšlėtos nuogulos.
Variaus atodangos aplinka sutvarkyta, čia pastatyti informaciniai stendai, įrengtos apžvalgos aikštelės.
Gintaras Steponavičius

Mokslai

1985 m. baigė Vilniaus Antano Vienuolio vidurinę mokyklą, 1992 m. Vilniaus universiteto Teisės fakultete įgijo teisininko specialybę. 1990 m. studijavo ir tobulinosi Hagos tarptautinės teisės akademijoje (Nyderlandai), 1991 m. Kopenhagos universitete (Danija), 1992 m. Birmingemo universiteto Europos teisės institute (Jungtinė Karalystė), 1994 m. Europos universitetinio instituto Europos teisės akademijoje Florencijoje (Italija), 1999 m. Groningeno karališkajame universitete (Nyderlandai). 1995–1999 m. studijavo Vilniaus universiteto Tarptautinių santykių ir politikos mokslų instituto doktorantūroje, bet disertacijos neapgynė.

Profesinė ir politinė veikla

1990 m. Lietuvos liberalų sąjungos steigėjas ir narys, 2003 m. Liberalų ir centro sąjungos valdybos narys, nuo 2006 m. Lietuvos Respublikos liberalų sąjūdžio narys, partijos valdybos narys.
1991–1994 m. Užsienio reikalų ministerijos vyresnysis specialistas, ministerijos Europos saugumo ir bendradarbiavimo konferencijos (ESBK) skyriaus pirmasis sekretorius.
1994–1996 m. ketvirtinio žurnalo „East European Constitutional Review“, leidžiamo Čikagos universitete, bendradarbis apžvalgininkas. 1997–2000 m. savaitraščio „Atgimimas“ apžvalgininkas.
1994–2000 m. Fridricho Naumano fondo koordinatorius Lietuvoje.
1994–2004 m. Vilniaus universiteto Tarptautinių santykių ir politikos mokslų instituto dėstytojas.
1997–2000 m. Vilniaus miesto savivaldybės tarybos narys, Liberalų frakcijos pirmininkas, Ekonomikos ir finansų komiteto narys.
2000–2004 m. Seimo narys, Seimo pirmininko pavaduotojas.
2000–2001 m. Europos reikalų komiteto pirmininkas.
2004-2008 m. Seimo narys, 2005–2008 m. Seimo pirmininko pavaduotojas nuo opozicijos.
2000 m. iki lapkričio mėn. Vilniaus miesto savivaldybės tarybos narys.
2008 m. gruodžio mėn. – 2012 m. gruodžio 13 d. – Švietimo ir mokslo ministras XV Vyriausybėje.
Laimėjo 2016 m. Lietuvos Respublikos Seimo rinkimuose.
Pilietinių iniciatyvų centro valdybos narys, Lietuvos žmogaus teisių centro narys – steigėjas. Sūnus Mykolas – iš pirmosios santuokos. Dukra Urtė – iš antrosios santuokos.
Juros periodo parkas III

Siužetas

Filmas pradedamas epizodu, kaip vaikas ir suaugęs žmogus skraido skraidykle, pririšta prie jachtos. Tačiau jachtos įgula netikėtai dingsta praplaukusi pro rūko debesį, o skrendantieji nubloškiami gilyn į Sornos salą, kurioje gyvena dinozaurai (apie šią salą buvo filmas Dingęs pasaulis). Toliau veiksmas perkeliamas į JAV ir rodomi profesoriai Alan Grant ir Ellie Sattler (žinomi iš pirmo filmo). Jie toliau tęsia paleontologų karjerą. Alan dirba su entuziastingu studentu Billy. Į juos netikėtai kreipiasi Paul ir Amanda Kirby, prisistatantys turtingais verslininkais ir siūlantys didelius pinigus už kelionę į Sornos salą, kurioje Grantas būtų gidu.
Grantas su Biliu, Kirbiai ir dar keli asmenys skrenda į Sorną. Nepaisant paleontologo grasinimų jie nusileidžia saloje, kur netrukus užpuolami milžiniško spinozauro. Nors žmonės spėja grįžti į lėktuvą ir pakilti, tačiau netrukus trenkiasi į žemę. Tuomet spinozauras pribaigia lakūnus. Žmonės pasprunka nuo šio dinozauro ir vėliau pasirodžiusio tiranozauro. Tik tuomet Grantas sužino, kad Kirbiai surengė kelionę ne pramogai, o rasti dingusiam sūnui Erikui, ir kad jų prižadėti pinigai buvo melas. Paleontologai nusprendžia grįžti prie kranto, o tėvai tikisi surasti sūnų. Pasiklydėliai bando prisikviesti pagalbą apleistame InGen centre (kaip ir ankstesniame filme), tačiau užpuolami veloceraptorių ir grįžta atgal į džiungles. Ten užpultą Grantą netikėtai išvaduoja Kirbių sūnus Erikas, kuris išgyveno čia kelias savaites, slėpdamasis apleistame sunkvežimyje. Žmonės randa vienas kitą tačiau juos vėl užpuola spinozauras. Toliau apleistais įrengimais jie keliauja stačiu skardžiu kranto link, tačiau patenka į skraidančių driežų – pteranodonų lizdą. Po kovos su jais dingsta Bilis, likę gyvi apleistu laivu bando pasiekti jūrą. Pakeliui spinozauro mėšle atranda Polo telefoną, kuriuo paskambina Ellie ir prašo pagalbos. Galiausiai netoli kranto žmones vėl užpuola veloceraptoriai, tačiau Grantas jų atsikrato atiduodamas Bilio seniau pavogtus jų kiaušinius. Pasiekę krantą, jie randa gausias pajėgas, atvykusias jų gelbėti. Gelbėtojai, taip pat rado ir sužalotą Bilį.

Kritika

Juros periodo parkas III nesulaukė tokio pasisekimo, kaip pirmi du filmai. Filmas sulaukė nemažai kritikos už primityvų scenarijų, necharakteringą veikėjų elgesį bei už tiranozauro išstūmimą iš pagrindinio antagonisto rolės.
Semeliškių valsčius

Semeliškių valsčius buvo pietų Lietuvoje. Centras – Semeliškės.
Beliava

Istorija

Beliava įkurta XIII a. 1720 m. pastatytas pirmasis mūrinis pastatas. 1806–1808 m. buvo okupuota Prancūzijos. 1891 m. atidaryta geležinkelio linija sujungusi Dzeržoniuvą su Beliava. 1924 m. suteiktos miesto teisės.
Mieste pilna architektūrinių paminklų. Centre stovi XIX a. neo gotikinė bažnyčia, su šalia 101 m bokštu (trečias aukščiausių šalyje). Vėlyvojo renesanso rūmai. 1743 m. statyta bažnyčia. Keli XVIII a. barokiniai pastatai, restauruoti XIX a. pab. ir XX a. pr.

Gyventojai

Gyventojų skaičiaus raida nuo 1870 metų iki šių laikų
Splius

Istorija

1995 m. įkurta bendrovė
1994 m. televizija „S plius“ pradėta transliuoti kabeliniu tinklu
2004 m. pradėtas leisti savaitraštis „Šiauliai plius“
2008 m. įkurta „Šiauliai plius“ platinimo tarnyba
2009 m. įkurtas naujienų portalas Etaplius.lt

Šiaulių regiono televizija „S plius“

Šiaulių regiono televizija „S plius“ yra regioninis televizijos kanalas, nuo 1994 metų transliuojamas kabeliniu tinklu. 2003 metais „Splius“ televiziją imta transliuoti ir eteriu – 100 kilometrų spinduliu aplink Šiaulius. „Splius“ televizijos programą gali žiūrėti Šiaulių, Radviliškio, Kuršėnų, Kelmės ir kitų maždaug 40 kilometrų spinduliu nuo Šiaulių nutolusių miestelių gyventojai.

Savaitraštis „Šiauliai plius“

„Šiauliai plius“ yra nuo 2004 metų kiekvieną penktadienį leidžiamas savaitraštis apie Šiaulių miesto ir regiono savaitės įvykius ir aktualias problemas. Leidinys platinamas daugiau nei 21 000 vnt. tiražu Šiauliuose, Radviliškyje, Kuršėnuose, Kelmėje ir Joniškyje.

Naujienų portalas Etaplius.lt

2009-aisiais įkurtas pirmasis Šiaulių regionui skirtas naujienų portalas Etaplius.lt operatyviai pateikia informaciją apie regionui svarbiausius dienos įvykiaus bei aktualijas. 2009 m. naujienų portalas Etaplius.lt buvo pripažintas „Metų paslauga“ tarptautinėje verslo ir pasiekimų parodoje „Šiauliai 2009“. Novatoriškos žiniasklaidos konkurse „Nmedia“ portalas pelnė dvi nominacijas – „Už didžiausią pažangą regioninėje žiniasklaidoje“ ir „Už interaktyvumo skatinimą ir didinimą“.

„Šiauliai plius“ platinimo tarnyba

„Šiauliai plius“ platinimo tarnyba įkurta 2008 metais. Platinimo tarnyba rūpinasi periodinių leidinių pristatymu į prenumeratorių namus, juridinių asmenų korespondencija, skubių siuntų ir neadresuotos reklamos (lankstinukų) pristatymu.
Hematitas

Hematitas – mineralas, kurio cheminė sudėtis – geležies (III) oksidas Fe₂O₃. Minerale dažnai būna titano priemaišų.
Kietumas pagal Moso skalę – 5,5-6,5. Tankis – 4,9-5,3.
Hematitas – labai dažnas mineralas. Spalva kinta nuo juodos ar pilkos iki rudos ar rausvai rudos.
Kasamas kaip geležies rūda. Mineralas randamas prie karštų versmių, iškrenta iš stovinčio vandens. Taip pat gali susidaryti dūlant kitiems mineralams, be šio mineralo susidaro kiti geležies oksidų mineralai kaip getitas, limonitas ir kiti.
Counterman

Counterman, CM (žarg.) Vakarų spec. tarnybų užverbuotas svetimos valstybės tarnautojas, „perverbuotas“ asmuo.
Asmuo CM vadinamas nepriklausomai nuo to, kar perverbavimo metu jis jau buvo nutraukęs veiklą su spec. tarnybomis ar ir toliau dirba ankstesniesiems „užsakovams“.
Jei asmuo tuo pat metu dirba abiejų pusių (valstybių, kitų organizacijų) spec. tarnyboms (dvigubas agentas), Counterman imasi didesnės asmeninės rizikos.
Tarnybinių paslapčių išdavimas iš ankstesniosios „darbovietės“ netgi ir su ja nebendradarbiaujant ar jai nutraukus veiklą gali būti pavojingas ir problemiškas. Todėl CM dirba itin slaptai, naudoja konspiracines priemones arba yra labai gerai saugomi, jiems netgi suteikiama nauja tapatybė kaip, pvz., buvo Werner Stiller atveju, kai jis iš VFR Valstybės saugumo ministerijos Hauptverwaltung Aufklärung perėjo dirbti CIA.
Der Counterman taip pat yra vad. informatorius; šis taip pat dirba slaptai, tačiau CM yra jau anksčiau dirbęs svetimoms spec. tarnyboms.
Forever, Michael

Albumo informacija

Šis albumas tapo paskutiniu M. Jacksono darbu su Motown įrašų kompanija. Tais pačiais metais su šia kompanija sutartis nutraukė ir M. Jacksono broliai. Albume skamba kiek kitoks M. Jacksono stilius - 16-metis atlieka gilesnę soul muziką.
Šis albumas yra vienintelis Michaelo Jacksono studijinis albumas, kurio pavadinimas nėra toks pat, kaip vienos iš dainų.

Dainų sąrašas

(numeris, daina, prodiuseris, trukmė)

1. "We're Almost There" Holland/Holland 3:42

2. "Take Me Back" Holland/Holland 3:24

3. "One Day in Your Life" Armand/Brown 4:15

4. "Cinderella Stay Awhile" Sutton 3:08

5. "We've Got Forever" Willensky 3:10

6. "Just a Little Bit of You" Holland/Holland 3:10

7. "You Are There" Brown/Meitzenheimer/Yarian 3:21

8. "Dapper Dan" (freestyle) D. Fletcher 3:11

9. "Dear Michael" Davis/Willensky 2:35

10. "I'll Come Home to You" Perren/Yarian 3:02
Danguolė Barauskienė

Biografija

1995 m. K. Matulevičiaus IĮ „Ryto Žvaigždė“ leidybos redaktorė, nuo 2000 m. Lazdijų rajono savivaldybės kanceliarijos vedėja.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Lazdijų rajono skyriaus narė, LSDP rajono tarybos narė.
2003 m. iki kovo mėn. buvo išrinkta Lazdijų rajono savivaldybės tarybos nare.
Informacinio leidinio „Kviečiame apsilankyti Lazdijų rajone“ ir kitų sudarytoja.
Didžiųjų Dirvėnų valsčius

Didžiųjų Dirvėnų valsčius buvo šiaurės vakarų Lietuvoje. Centras – Didieji Dirvėnai.
Žemytės kapinynas

Kapinynas

Įrengtas smėlingoje pakilumoje, apaugusioje mišku. Teritorija netaisyklingo plano, pailga šiaurės rytų – pietvakarių kryptimi, iki 153 m ilgio, nuo 70 (pietvakariniame gale) iki 114 (šiaurės rytinėje dalyje) pločio. Paviršius nelygus, duobėtas.
Teritorijos plotas – 1,4 ha.
87 m į pietvakarius yra Žemytės kaimo kapinės ir prasideda Žemytės senovės gyvenvietės teritorija.

Istorija

Kapinynas datuojamas IX–XIII a. Jo teritorijoje XX a. I pusėje buvo kasamos duobės bulviarūsiams, stovėjo sodyba, kurią nugriovus vietovė užsodinta mišku. Vykdant žemės judinimo darbus buvo randama įvairių archeologinių dirbinių.
2004 m. žvalgė Kultūros paveldo centras (Linas Tamulynas). Rasta žalvarinė pasaginė segė.
2005 m. įrašytas į kultūros vertybių registro archeologinių vietų sąrašą (A1878), pripažintas valstybės saugoma kultūros vertybe.
Kapinynas būdingas kuršių materialinei kultūrai.
Zypliai

Istorija

XVIII–XIX a. minimas Zyplių valsčius.
Visakhapatnamas

Istorija

Miestas įkurtas 1683 m. kaip anglų prekybos taškas. Anksčiau buvo žinomas kaip Vizagapatnamas.
Kampo Majoras

Istorija

1260 m. suteiktos miesto teisės.
Rolandas Barysas

Biografija

1968–1979 m. mokėsi Vilniaus S. Nėries vidurinėje mokykloje, 1979–1982 m. studijavo Vilniaus universiteto Žurnalistikos katedroje, 1982–1985 m. studijavo Maskvos M. Lomonosovo universitete tarptautinę žurnalistiką.
1985–1989 m. Lietuvos telegramų agentūros ELTA korespondentas bei redaktorius, 1989–1991 m. savaitraščio „Forumas“ redaktorius, 1991–1992 m. ELTA direktorius, 1992–1994 m. naujienų agentūros „Reuters“ korespondentas, 1994–2010 m. UAB „Verslo žinios“ generalinis direktorius ir vyriausiasis redaktorius, nuo 2010 m. UAB „Verslo žinios“ vyriausiasis redaktorius. Nuo 1999 m. žurnalų „Verslo klasė“, nuo 2007 m. „Iliustruotasis mokslas“, nuo 2009 m. „Iliustruotoji istorija“ vyr. redaktorius.
„Lietuvos Junior Achievement“ valdybos narys.
ZPL Vilnius

Istorija

Klubas įkurtas 2009 m. Lietuvos lenkų sąjungos iniciatyva. Klubo komanda susibūrė 2009 m. Pagirių ir Vaidotų komandos pagrindu.
Česlova Šmulkštienė

Biografija

1992 m. baigė Lietuvos žemės ūkio akademiją, ekonomistė.
Lazdijų rajono savivaldybės administracijos Seirijų seniūnijos seniūnė. Lietuvos savivaldybių seniūnų asociacijos narė.
1990 m. Lietuvos demokratinės darbo partijos, 2001 m. Lietuvos socialdemokratų partijos Lazdijų rajono skyriaus narė. 2007 m. ir 2011 m. (mandato atsisakė) Lazdijų rajono savivaldybės tarybos narys. 
Seirijų bendruomenės komiteto pirmininkė. Sutuoktinis Gedas, vaikai Irma, Audrius.
Nimba

Nimba − kalnų masyvas Gvinėjos, Liberijos ir Dramblio Kaulo Kranto pasienyje.
Nimbo kalno aukštis iki 1752 m. Kalnas susidaręs iš vulkaninių uolienų. Nimbo vakaruose yra geležies rūdos telkinių.
Prie Nimbo kalno yra įkurtas Nimbos kalno gamtos rezervatas.